pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สาธิต แนะประชาชนใช้หน้ากากผ้าเมื่อเข้าในที่ชุมชน
วันศุกร์ที่ 6 มีนาคม 2563
รมช.สาธิต แนะประชาชนใช้หน้ากากผ้าเมื่อเข้าในที่ชุมชน
รัฐมนตรีช่วยว่าการกระทรวงสาธารณสุข แนะประชาชนใช้หน้ากากผ้าเมื่อต้องไปในที่ชุมชน ประสานกับกระทรวงพาณิชย์สนับสนุนบุคลากรทางการแพทย์ ไม่ให้ขาดหน้ากากอนามัย
รัฐมนตรีช่วยว่าการกระทรวงสาธารณสุข แนะประชาชนใช้หน้ากากผ้าเมื่อต้องไปในที่ชุมชน ประสานกับกระทรวงพาณิชย์สนับสนุนบุคลากรทางการแพทย์ ไม่ให้ขาดหน้ากากอนามัย
วันนี้ (6 มีนาคม 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์เกี่ยวกับสถานการณ์โรคโควิด-19 ว่า กระทรวงสาธารณสุข ได้ทํางานตั้งแต่เริ่มมีการระบาด และแถลงข่าวให้ประชาชนรับทราบสถานการณ์ทุกวัน เพื่อให้ประชาชนมีความเข้าใจสถานการณ์และมีความรู้ในการป้องกันตนเอง องค์กร สถาบัน หน่วยงานราชการตระหนักและปฏิบัติตามแนวของกระทรวงสาธารณสุข หากสถานการณ์รุนแรงขึ้นอาจเพิ่มมาตรการ เช่น ปิดโรงเรียน ยกเลิกการประชุม เป็นอํานาจตามกฎหมาย ซึ่งจะพิจารณาแต่ละขั้นตอนในแต่ละสถานการณ์ บางมาตรการอาจกระทบกับความสะดวกสบายของประชาชนบ้าง แต่ทั้งหมดเป็นการดําเนินการภายใต้การบริหารจัดการ เพื่อให้มีผู้ติดเชื้อน้อยที่สุด ทั้งนี้เพื่อประโยชน์ของส่วนรวม ความสําเร็จเกิดได้จากประชาชนและทุกภาคส่วน ให้ความร่วมมือกับกระทรวงสาธารณสุขและรัฐบาล
ดร.สาธิตกล่าวต่อว่า เมื่อเข้าไปในที่ชุมชนที่มีคนอยู่จํานวนมาก ประชาชนสามารถใช้หน้ากากผ้าได้ สําหรับผู้ป่วยโรคทางเดินหายใจและบุคลากรทางการแพทย์ควรใช้หน้ากากอนามัยทางการแพทย์ กรณีที่ต้องดูแลผู้ป่วยโรคระบบทางเดินหายใจที่รุนแรงใช้หน้ากาก N95 อย่างไรก็ตาม ได้ประสานกระทรวงพาณิชย์ ซึ่ง 11 โรงงานสามารถผลิตได้วันละ 1.2 ล้านชิ้น ให้จัดสรรให้กับบุคลากรการแพทย์ก่อนเพราะเป็นกลุ่มที่มีความเสี่ยง สําหรับโรงพยาบาลทั้งรัฐและเอกชนมีปัญหาขาดแคลนหน้ากากอนามัย ขอให้ติดต่อมาเพื่อจะได้ประสานหารือกับผู้บริหาร ช่วยบรรเทาปัญหาแต่ละแห่งต่อไป
"ผมได้ประสานงานกับกระทรวงพาณิชย์เพื่อเพิ่มสัดส่วนโควตา ของกระทรวงสาธารณสุข จากเดิม 4 แสนชิ้น เป็น7 แสนชิ้นต่อวัน และจะตรวจสอบการลําเลียง หน้ากากอนามัยไปยัง ทุกโรงพยาบาลให้มีประสิทธิภาพสูงสุด" ดร.สาธิตกล่าว
********************************** 6 มีนาคม 2563
*******************
รัฐบาลไทย-ข่าวทำเนียบรัฐบาล-นายกรัฐมนตรีขอให้นักกีฬาอาเซียนพาราเกมส์นำกำลังใจของคนทั้งชาติไปร่วมการแข่งขันด้วย
วันจันทร์ที่ 6 มกราคม 2563
นายกรัฐมนตรีขอให้นักกีฬาอาเซียนพาราเกมส์นํากําลังใจของคนทั้งชาติไปร่วมการแข่งขันด้วย
นายกรัฐมนตรีขอให้นักกีฬาอาเซียนพาราเกมส์นํากําลังใจของคนทั้งชาติไปร่วมการแข่งขันด้วย
วันนี้ (6 มกราคม 2563) เวลา 09.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวให้โอวาทแก่คณะนักกีฬา ผู้ฝึกสอน และเจ้าหน้าที่ จํานวน 500 คน ที่จะเดินทางไปเข้าร่วมการแข่งขันกีฬาอาเซียนพาราเกมส์ ครั้งที่ 10 ระหว่างวันที่ 14-25 มกราคม 2563 ณ เมืองซูบิค สาธารณรัฐฟิลิปปินส์ โดยในครั้งนี้ มี 11 ประเทศที่ส่งนักกีฬาเข้าร่วมการแข่งขัน และคณะกรรมการพาราลิมปิกแห่งประเทศไทยได้จัดส่งคณะนักกีฬาคนพิการตัวแทนทีมชาติไทยไปร่วมแข่งขันจํานวน 318 คน ใน 16 ชนิดกีฬา ได้แก่ ยิงธนู กรีฑา แบดมินตัน บอคเซีย หมากรุกสากล จักรยาน ฟุตบอล 7 คน โกลบอล ยูโด ยกน้ําหนัก ว่ายน้ํา โบว์ลิ่ง วอลเลย์บอลนั่ง เทเบิลเทนนิส วีลแชร์บาสเกตบอล และไตรกีฬา สรุปสาระสําคัญ ดังนี้
นายกรัฐมนตรีรู้สึกยินดีและเป็นเกียรติที่ได้ต้อนรับคณะนักกีฬา ผู้ฝึกสอน และเจ้าหน้าที่ ที่จะเดินทางไปเข้าร่วมการแข่งขันกีฬาอาเซียนพาราเกมส์ ครั้งที่ 10 พร้อมชื่นชมนักกีฬาทุกคนที่อดทน มุมานะ และมีวินัยในการฝึกซ้อม จนสามารถเอาชนะอุปสรรคต่าง ๆ และได้รับคัดเลือกเป็นตัวแทนประเทศไทยเข้าร่วมการแข่งขันดังกล่าว ซึ่งถือเป็นความภาคภูมิใจของตนเอง เป็นเกียรติภูมิของประเทศชาติ และเป็นส่วนหนึ่งที่ทําให้คนไทยและนายกรัฐมนตรีมีความสุข ขอส่งแรงใจของคนไทยทั้งประเทศไปช่วยในการแข่งขันด้วย
รัฐบาลให้ความสําคัญกับการส่งเสริมการเล่นกีฬาและออกกําลังกาย และการดูแลผู้พิการ ทั้งนี้เชื่อว่าทุกคนมีความมุ่งมั่น ตั้งใจ มีความเข้มแข็งทางจิตใจ แม้ว่าความไม่พร้อมทางร่างกายจะยิ่งทําให้การฝึกซ้อมยากขึ้น ขอให้ทุกคนมีและมีน้ําใจเป็นนักกีฬา รู้แพ้ รู้ชนะ รู้อภัย และสร้างมิตรภาพกับนักกีฬาต่างชาติ
นายกรัฐมนตรีกล่าวให้กําลังใจนักกีฬาทุกคนที่จะเข้าร่วมการแข่งขันกีฬาอาเซียนพาราเกมส์ ซึ่งถือเป็นเวทีสําคัญที่แสดงให้เห็นถึงการรวมพลังเป็นหนึ่งเดียวกัน ส่งเสริมความสามัคคีภายในกลุ่มประเทศอาเซียน และเป็นเวทีที่นักกีฬาจะได้แสดงความสามารถให้เป็นที่ประจักษ์ในระดับนานาชาติ โดยนายกรัฐมนตรีขอให้นักกีฬาทุกคนทําหน้าที่ของตนอย่างสุดความสามารถ มีน้ําใจนักกีฬา เคารพและปฏิบัติตามกฎกติกามารยาท และใช้โอกาสนี้ในการสร้างภาพลักษณ์และชื่อเสียงที่ดีให้กับประเทศ รวมถึงสร้างแรงบันดาลใจให้แก่ผู้อื่น พร้อมทั้งนําประสบการณ์ที่ได้จากการแข่งขันมาพัฒนาฝีมือมือและวงการกีฬาของประเทศไทยให้มีความเข้มแข็งยิ่งขึ้น
ในตอนท้าย นายกรัฐมนตรีกล่าวขอบคุณผู้มีส่วนเกี่ยวข้องทุกคน ที่ร่วมกันพัฒนาวงการกีฬาให้มีคุณภาพ และผลักดันให้นักกีฬาทุกคนก้าวไปสู่การแข่งขันเพื่อความสําเร็จ พร้อมทั้งอวยพรให้นักกีฬาประสบความสําเร็จในการเข้าร่วมการแข่งขันกีฬาอาเซียนพาราเกมส์ในครั้งนี้ เพื่อนําชื่อเสียงมาสู่ประเทศชาติ และในโอกาสนี้ นายกรัฐมนตรีได้อวยพรปีใหม่ให้ผู้เข้าร่วมทุกคนให้ประสบความสําเร็จในทุกด้าน
รัฐบาลไทย-ข่าวทำเนียบรัฐบาล-สธ. จับมือ กสทช. เข้มงวดโฆษณาผลิตภัณฑ์เกินจริง
วันเสาร์ที่ 20 ตุลาคม 2561
สธ. จับมือ กสทช. เข้มงวดโฆษณาผลิตภัณฑ์เกินจริง
กระทรวงสาธารณสุข และสํานักงาน กสทช. บูรณาการทํางาน ร่วมกัน เข้มงวดตรวจสอบการโฆษณา ผลิตภัณฑ์สุขภาพโอ้อวดเกินจริง ปรับระบบการทํางานในส่วนภูมิภาค เพื่อระงับโฆษณาได้รวดเร็วยิ่งขึ้น
กระทรวงสาธารณสุข และสํานักงาน กสทช. บูรณาการทํางาน ร่วมกัน เข้มงวดตรวจสอบการโฆษณา ผลิตภัณฑ์สุขภาพโอ้อวดเกินจริง ปรับระบบการทํางานในส่วนภูมิภาค เพื่อระงับโฆษณาได้รวดเร็วยิ่งขึ้น
นายแพทย์ไพศาล ดั่นคุ้ม รองปลัดกระทรวงสาธารณสุข ให้สัมภาษณ์ว่า ได้รับมอบหมายจากนายแพทย์สุขุม กาญจนพิมาย ปลัดกระทรวงสาธารณสุข ประชุมการบูรณาการทํางานระหว่างกระทรวงสาธารณสุข กับพลโท ดร.พีระพงษ์ มานะกิจ กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และคณะ เพื่อหารือแนวทางการดําเนินงานตรวจสอบเฝ้าระวังโฆษณาผลิตภัณฑ์สุขภาพ ในส่วนภูมิภาค ซึ่งที่ผ่านมา กระทรวงสาธารณสุข สํานักงานคณะกรรมการอาหารและยา (อย.) ได้ร่วมมือกับสํานักงาน กสทช. ในการเฝ้าระวังโฆษณาผลิตภัณฑ์สุขภาพ ที่อวดอ้างสรรพคุณเกินจริง การทํางานในส่วนกลางสามารถบูรณาการ เฝ้าระวังและตรวจสอบโฆษณาผลิตภัณฑ์ได้รวดเร็ว สามารถระงับการเผยแพร่โฆษณาได้ทันท่วงที โดยการให้เจ้าหน้าที่ อย. เดินทางไปประจําการที่ศูนย์ตรวจสอบเนื้อหาวิทยุ โทรทัศน์และสื่อออนไลน์ (โซเชียลมีเดีย) ที่ผิดกฎหมาย ณ สํานักงาน กสทช. (ถนนพหลโยธิน ซอย 8) เพื่อเข้าร่วมดําเนินการตรวจสอบร่วมกับเจ้าหน้าที่สํานักงาน กสทช.
ทั้งนี้ ผลการดําเนินงานในเดือนพฤษภาคม - สิงหาคม 2561 ส่วนกลางได้ดําเนินการกับโฆษณาทางโทรทัศน์ 149 รายการ วิทยุกระจายเสียง 59 รายการ และอินเทอร์เน็ต 453 รายการ สําหรับในส่วน กสทช.เขต/ภาค ได้เฝ้าระวังการโฆษณาทางวิทยุกระจายเสียง 760 เรื่อง อย.รับเรื่องแล้ว 610 เรื่อง และอยู่ระหว่างส่งเรื่องให้ อย. 150 เรื่อง
“สําหรับส่วนภูมิภาคนั้น พบปัญหาการโฆษณาโอ้อวดเกินจริงที่เผยแพร่ทางวิทยุชุมชนเช่นกัน กระทรวงสาธารณสุข และสํานักงาน กสทช. เล็งเห็นความสําคัญ จึงได้บูรณาการการทํางานร่วมกันจัดการปัญหาในส่วนภูมิภาค ส่งผลให้กระบวนการทํางานในส่วนภูมิภาคมีความรวดเร็ว สามารถขยายความครอบคลุมและเพิ่มความเข้มงวดการเฝ้าระวังการโฆษณาผลิตภัณฑ์สุขภาพมากขึ้น ทั้งนี้เพื่อการดูแลและคุ้มครองผู้บริโภคให้เกิดความปลอดภัยทั่วทั้งประเทศ” นายแพทย์ไพศาลกล่าว
ทั้งนี้ หากพบเห็นการโฆษณาหรือจําหน่ายผลิตภัณฑ์สุขภาพที่คาดว่าจะผิดกฎหมายหรืออวดอ้างสรรพคุณเกินจริง ในส่วนภูมิภาค สามารถร้องเรียนได้ที่สํานักงานสาธารณสุขจังหวัดทั่วประเทศ หรือที่สายด่วน อย. 1556 Email : 1556@fda.moph.go.th ตู้ปณ. 1556 ปณฝ. กระทรวงสาธารณสุข จ.นนทบุรี 11004 หรือผ่านทาง Oryor Smart Application
************************************** 20 ตุลาคม 2561
รัฐบาลไทย-ข่าวทำเนียบรัฐบาล-สธ. เตือนประชาชนในพื้นที่น้ำท่วม- เพิ่มความระมัดระวังไฟฟ้าดูด
วันอังคารที่ 24 ตุลาคม 2560
สธ. เตือนประชาชนในพื้นที่น้ําท่วม- เพิ่มความระมัดระวังไฟฟ้าดูด
ปลัดกระทรวงสาธารณสุข เตือนประชาชนในพื้นที่น้ําท่วม ระมัดระวังอันตรายจากไฟฟ้าดูด ระวังการเข้าใกล้เสาไฟฟ้า ปลั๊กไฟ หรืออุปกรณ์ไฟฟ้าที่แช่น้ํา
เนื่องจากกระแสไฟฟ้าจะกระจายในรัศมี 3-5 เมตร หากพบคนถูกไฟฟ้าดูด ห้ามเอามือไปจับผู้ถูกไฟฟ้าดูดโดยตรง ให้ใช้ไม้แห้ง หรือผ้าแห้ง นําคนเจ็บออกมา แล้วรีบนําส่งโรงพยาบาลหรือโทรแจ้งสายด่วน 1669
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ตั้งแต่วันที่ 10 ตุลาคมเป็นต้นมาที่มีฝนตกมากในหลายพื้นที่ ขณะนี้มี 19 จังหวัดที่ยังคงประสบอุทกภัย น้ําไหลหลาก และน้ําเอ่อล้นตลิ่ง จากพายุดีเปรสชั่นและการระบายน้ําของเขื่อนเจ้าพระยา ได้แก่ จังหวัดตาก พิจิตร นครสวรรค์ ชัยนาท สิงห์บุรี อ่างทอง พระนครศรีอยุธยา ลพบุรี ขอนแก่น กาฬสินธุ์ หนองบัวลําภู เพชรบูรณ์ มหาสารคาม รอยเอ็ด อุบลราชธานี อุทัยธานี สุโขทัย ปทุมธานี และสุพรรณบุรี จึงได้กําชับให้สถานบริการสาธารณสุขที่อยู่ตามแนวแม่น้ําเจ้าพระยา ตลอดแนวสมุทรปราการ กรุงเทพมหานคร นนทบุรี ปทุมธานี พระนครศรีอยุธยา ให้ความสําคัญและดําเนินการตามแผนรับมือน้ําท่วมที่เตรียมไว้ เพื่อให้การบริการดูแลรักษาประชาชนได้อย่างต่อเนื่อง
นอกจากนี้ มวลน้ําที่ไหลลงมาเข้าสู่เขตเมือง ท่วมถนนและบ้านเรือนของประชาชน อาจเกิดไฟฟ้ารั่วไหล ได้ให้สํานักงานสาธารณสุขจังหวัด ประชาสัมพันธ์ให้ความรู้ประชาชนในการป้องกันไฟฟ้าดูด และขอแนะนําประชาชนให้ตัดกระแสไฟฟ้าชั้นล่างของบ้าน โดยก่อนจะทําการตัดวงจรไฟฟ้า ควรสวมรองเท้าและถุงมือยางที่กันน้ําได้ อย่าเดินลุยน้ํา ให้หาวัสดุที่เป็นฉนวนไฟฟ้า เช่น ลังไม้ กล่องพลาสติก ใช้เป็นทางเดิน เพื่อไม่ให้ร่างกายถูกน้ํา ในการเดินผ่านบริเวณน้ําท่วมขอให้หลีกเลี่ยงการเข้าใกล้เสาไฟฟ้า เสาเหล็กที่มีอุปกรณ์ไฟฟ้าหรือปลั๊กไฟฟ้า เนื่องจากกระแสไฟฟ้าจะกระจายเป็นวงกว้างในรัศมีไม่ต่ํากว่า 3-5 เมตร
นายแพทย์เจษฎากล่าวต่อว่า หากพบคนถูกไฟฟ้าดูด ก่อนเข้าไปช่วยเหลือจะต้องตัดการจ่ายไฟทันที โดยสับคัตเอ้าต์ตัดกระแสไฟฟ้าก่อน หากไม่สามารถทําได้ ให้ใช้ไม้แห้งหรืออุปกรณ์ที่เป็นฉนวนไฟฟ้า เช่น ท่อแป๊บพลาสติก เขี่ยอุปกรณ์ไฟฟ้าให้พ้นจากผู้ที่ถูกไฟฟ้าดูด หรือใช้ผ้าแห้ง หรือเชือกดึงผู้ถูกไฟฟ้าดูดออกจากจุดที่เกิดเหตุโดยเร็วที่สุด ประการสําคัญร่างกายของผู้ให้ความช่วยเหลือ ต้องไม่เปียกน้ําและสวมรองเท้า หรือให้ยืนในที่แห้ง และห้ามใช้มือไปจับต้องคนที่กําลังถูกไฟฟ้าดูดโดยตรง เพราะจะทําให้ถูกไฟฟ้าดูดและเสียชีวิตด้วยได้ หากคนที่ถูกไฟฟ้าดูดมีอาการหมดสติ และหัวใจหยุดเต้น ให้ปฐมพยาบาลเบื้องต้นโดยใช้ฝ่ามือทั้ง 2 ข้างซ้อนทับกัน กดลงตรงกลางหน้าอกลึกขนาด 1 นิ้ว ถึง 1 นิ้วครึ่ง อย่างน้อย 100 ครั้งต่อนาที และรีบนําส่งโรงพยาบาล หรือโทรศัพท์ขอความช่วยเหลือหน่วยแพทย์ฉุกเฉินได้ที่หมายเลข 1669 ตลอด 24 ชั่วโมง
ตุลาคม 3/9 ******************************** 24 ตุลาคม 2560
รัฐบาลไทย-ข่าวทำเนียบรัฐบาล-“วราวธ” นำทีมเร่งแก้ไขปัญหาความเดือดร้อนของพี่น้องประชาชน
วันศุกร์ที่ 17 มกราคม 2563
“วราวธ” นําทีมเร่งแก้ไขปัญหาความเดือดร้อนของพี่น้องประชาชน
“วราวธ” นําทีมเร่งแก้ไขปัญหาความเดือดร้อนของพี่น้องประชาชน
“วราวธ” นําทีมเร่งแก้ไขปัญหาความเดือดร้อนของพี่น้องประชาชน
วันที่ 15 มกราคม 2563 เวลาประมาณ 11.30 น. ณ บริเวณหน้ากระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมนายนพดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในกระทรวงฯ ร่วมพูดคุยและรับฟังข้อร้องเรียนการแก้ไขปัญหาของราษฎรจากผู้แทนเครือข่ายขบวนการประชาชนเพื่อสังคมที่เป็นธรรม (พีมูฟ) โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้กําลังใจและขอบคุณกลุ่ม พีมูฟ
ที่ได้ให้โอกาสเจ้าหน้าที่ของกระทรวงทรัพยากรธรรมชาติและสิ่งแวดล้อมได้ร่วมกันแก้ไขปัญหา ซึ่งในการแก้ไขปัญหาต่าง ๆ นั้น ต้องมีระยะเวลาในการดําเนินการ โดยเฉพาะปัญหาความเดือดร้อนของพี่น้องประชาชนเรื่องที่ดินทํากินจะต้องได้รับการแก้ไขอย่างถูกต้องและยั่งยืน
รัฐบาลไทย-ข่าวทำเนียบรัฐบาล-กรมบัญชีกลางร่วมงานและลงนามบันทึกข้อตกลงความร่วมมือ (MOU) กับ กอช.
วันพุธที่ 27 ธันวาคม 2560
กรมบัญชีกลางร่วมงานและลงนามบันทึกข้อตกลงความร่วมมือ (MOU) กับ กอช.
กรมบัญชีกลางร่วมงานและลงนามบันทึกข้อตกลงความร่วมมือ (MOU) กับกองทุนการออมแห่งชาติ (กอช.) เพื่อให้สํานักงานคลังจังหวัดทั่วประเทศเป็นหน่วยรับสมัครสมาชิก กอช. ตั้งแต่วันที่ 29 ธันวาคม เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้รับมอบหมายจากปลัดกระทรวงการคลัง (นายสมชัย สัจจพงษ์) ให้สํานักงานคลังจังหวัดเปิดให้บริการเป็นหน่วยรับสมัครสมาชิกให้กับกองทุนการออมแห่งชาติ (กอช.) รวมถึงการรับเงินสะสมจากสมาชิก ซึ่งเป็นอีกหนึ่งช่องทางเพื่ออํานวยความสะดวกให้กับประชาชนมากขึ้น โดยจะมีพิธีลงนามบันทึกข้อตกลงความร่วมมือ (MOU) ระหว่างกรมบัญชีกลางและ กอช. ณ ห้องประชุมวายุภักษ์ 4 กระทรวงการคลัง เวลา 13.30 – 15.00 น. ในวันที่ 28 ธันวาคม 2560 นี้
อธิบดีกรมบัญชีกลาง กล่าวต่อว่า ขณะนี้กรมบัญชีกลางได้เตรียมความพร้อมให้กับสํานักงานคลังจังหวัดในการเป็นหน่วยรับสมัครสมาชิก กอช. โดยร่วมกับ กอช. จัดทําคู่มือการใช้งานระบบทะเบียนสมาชิก (Web Application) และระบบสนับสนุนทะเบียนสมาชิก กอช. พร้อมทั้งจัดทําแนวทางการควบคุมและตรวจสอบการรับสมัครและรับเงินสะสมของสมาชิก กอช. ให้กับเจ้าหน้าที่สํานักงานคลังจังหวัดทั้ง 76 จังหวัด ทั้งนี้ เพื่อให้การปฏิบัติงานเป็นไปอย่างถูกต้อง รัดกุม และรอบคอบ ซึ่งประชาชนทั่วไปที่สนใจจะออมเงินกับ กอช. สามารถไปตรวจสอบสิทธิและสมัครเป็นสมาชิก กอช. ได้ที่สํานักงานคลังจังหวัดทั่วประเทศ โดยจะเริ่มเปิดให้บริการรับสมัครสมาชิก กอช. ตั้งแต่วันที่ 29 ธันวาคม 2560 เป็นต้นไป
รัฐบาลไทย-ข่าวทำเนียบรัฐบาล-คลินิกหมอครอบครัวบางคูรัด คิดค้นนวัตกรรมช่วยลดฟันผุในเด็กเล็ก อบรมอาสาสมัครดูแลผู้สูงอายุฟื้นฟูสมรรถภาพผู้ป่วยติดเตียง
วันพุธที่ 13 กันยายน 2560
คลินิกหมอครอบครัวบางคูรัด คิดค้นนวัตกรรมช่วยลดฟันผุในเด็กเล็ก อบรมอาสาสมัครดูแลผู้สูงอายุฟื้นฟูสมรรถภาพผู้ป่วยติดเตียง
ปลัดกระทรวงสาธารณสุข เผยคลินิกหมอครอบครัวบางคูรัด นนทบุรี คิดค้นนวัตกรรมแอปพลิเคชันให้ความรู้การดูแลฟันในเด็กเล็ก ผู้ใช้งานส่วนใหญ่พอใจ
ปลัดกระทรวงสาธารณสุข เผยคลินิกหมอครอบครัวบางคูรัด นนทบุรี คิดค้นนวัตกรรมแอปพลิเคชันให้ความรู้การดูแลฟันในเด็กเล็ก ผู้ใช้งานส่วนใหญ่พอใจ ร้อยละ 61 และสนับสนุนเครือข่ายมีส่วนร่วมตามแนวทางประชารัฐ จัดอบรมอาสมัครดูแลผู้สูงอายุฟื้นฟูสมรรถภาพผู้ป่วยติดเตียง ตามแนวคิด “บริการทุกคน ทุกอย่าง ทุกที่ ทุกเวลา ด้วยเทคโนโลยี”
วันนี้ (13 กันยายน 2560) นายแพทย์โสภณ เมฆธน ปลัดกระทรวงสาธารณสุข ปลัดกระทรวงสาธารณสุข ร่วมพิธีเปิด คลินิกหมอครอบครัว(Primary Care Cluster : PCC) ที่โรงพยาบาลส่งเสริมสุขภาพ ตําบลบางคูรัด อําเภอบางบัวทอง จังหวัดนนทบุรี โดยมีผู้นําท้องถิ่น ข้าราชการ เจ้าหน้าที่ อาสาสมัครสาธารณสุขและประชาชนในพื้นที่ร่วมพิธี และให้สัมภาษณ์ว่า คลินิกหมอครอบครัวบางคูรัด เกิดจากความร่วมมือระหว่างภาคีเครือข่าย องค์กรภาครัฐและเอกชน ระดมสรรพกําลังในการพัฒนาคุณภาพการให้บริการ โดยจัดให้มีทีมหมอครอบครัวจากทุกภาคส่วน ร่วมกันดําเนินงานบูรณาการในรูปแบบประชารัฐ ในการส่งเสริม สนับสนุน ดูแล ช่วยเหลือ ให้คําปรึกษาประชาชนดุจญาติมิตร มีทีมหมอครอบครัวทั้งสิ้น จํานวน 3 ทีม ใน 1 ทีมประกอบด้วย กลุ่มวิชาชีพต่างๆ คือ แพทย์ ทันตแพทย์ ทันตาภิบาล เภสัชกร เจ้าพนักงานเภสัชกรรม พยาบาล นักวิชาการสาธารณสุข เจ้าพนักงานสาธารณสุข นักกายภาพบําบัด และแพทย์แผนไทย
ที่ผ่านมาคลินิกหมอครอบครัวบางคูรัด ได้เริ่มดําเนินงานดูแลผู้สูงอายุระยะยาวตั้งแต่ปี 2559 โดยจัดทําโครงการอบรมอาสาสมัครดูแลผู้สูงอายุ ทําให้พื้นที่มีหมอครอบครัวและอาสาสมัครคอยดูแลผู้สูงอายุให้มีคุณภาพชีวิตที่ดีขึ้น เช่น การฟื้นฟูสมรรถภาพผู้ป่วยติดเชื้อในกระแสเลือดที่นอนติดเตียง 8 เดือน หลังจากได้รับการฟื้นฟูสมรรถภาพ ผู้ป่วยสามารถยืน เดินโดยใช้ walker และนั่งรถเข็นไปทํางานได้ ผู้ป่วยโรคหลอดเลือดสมอง กล้ามเนื้อซีกขวาอ่อนแรง หลังจากได้รับการฟื้นฟูสมรรถภาพ ผู้ป่วยสามารถยืน เดินโดยใช้ walker ได้ นอกจากนั้น ยังจัดระบบบริการด้านการส่งเสริมป้องกันทันตสุขภาพทุกกลุ่มวัย เช่น กลุ่มหญิงตั้งครรภ์ คลินิกเด็กดี กลุ่มก่อนวัยเรียน และกลุ่มวัยเรียน เนื่องจากในพื้นที่อําเภอบางบัวทอง มีอัตราการเกิดฟันผุในเด็กเล็กค่อนข้างสูง คิดเป็นร้อยละ 52 จึงมีการผลิตคิดค้นนวัตกรรมแอปพลิเคชันให้ความรู้การดูแลฟันในเด็กเล็ก ผู้ใช้งานส่วนใหญ่พอใจในการใช้งานแอปพลิเคชันมาก ร้อยละ 61
คลินิกหมอครอบครัวบางคูรัด เป็นอีกหนึ่งสถานบริการของกระทรวงสาธารณสุขที่มีผลงานเด่น เน้นปฏิรูปการให้บริการในระดับปฐมภูมิที่เชื่อมระหว่างชุมชนและการบริการในโรงพยาบาลอย่างไร้รอยต่อ อาศัยการมีส่วนร่วมตามแนวทางประชารัฐ ที่ภาครัฐ ประชาสังคมและเอกชน ร่วมกันบริหารจัดการระบบสุขภาพระดับพื้นที่ มีการนําภูมิปัญญาท้องถิ่นด้านแพทย์แผนไทยบูรณาการในการบริการสุขภาพทุกระดับ มีแพทย์เวชศาสตร์ครอบครัวดูแลประชาชน เสมือนเป็นเพื่อนสนิทหรือญาติของครอบครัว เพื่อให้ประชาชนเข้าถึงบริการพื้นฐานที่จําเป็นได้สะดวก รวดเร็ว ไม่แออัดในโรงพยาบาลขนาดใหญ่ โดยในระยะเวลา 10 ปี กระทรวงสาธารณสุขมีเป้าหมายมีแพทย์เวชศาสตร์ครอบครัวและทีมสหวิชาชีพ 6,500 ทีม ดูแลประชาชนครอบคลุมทั่วประเทศ ตามแนวคิด “บริการทุกคน ทุกอย่าง ทุกที่ ทุกเวลา ด้วยเทคโนโลยี”
รัฐบาลไทย-ข่าวทำเนียบรัฐบาล-บีโอไอจัดสัมมนาใหญ่นักลงทุนเกาหลี  ชูแพ็กเกจใหม่อีอีซี ตอกย้ำความเชื่อมั่น
วันพุธที่ 15 มกราคม 2563
บีโอไอจัดสัมมนาใหญ่นักลงทุนเกาหลี  ชูแพ็กเกจใหม่อีอีซี ตอกย้ําความเชื่อมั่น
บีโอไอจัดสัมมนาใหญ่นักลงทุนเกาหลี ชูแพ็กเกจใหม่อีอีซี ตอกย้ําความเชื่อมั่น
บีโอไอจัดสัมมนาใหญ่นักลงทุนเกาหลี ชูแพ็กเกจใหม่อีอีซี ตอกย้ําความเชื่อมั่น
บีโอไอกําหนดจัดสัมมนาใหญ่สําหรับบริษัทเกาหลีที่ได้รับการส่งเสริมการลงทุนในประเทศไทยกว่า 200 ราย เน้นนําเสนอมาตรการส่งเสริมการลงทุนในอีอีซีชุดใหม่และชี้โอกาสขยายการลงทุน พร้อมอัพเดตความคืบหน้าอีอีซีและกฎระเบียบภาครัฐที่เกี่ยวข้อง โดยเฉพาะด้านแรงงานและศุลกากร
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า ในวันพุธที่ 22 มกราคม 2563 ที่จะถึงนี้ บีโอไอ ร่วมกับสํานักงานส่งเสริมการค้าและการลงทุนแห่งสาธารณรัฐเกาหลี (KOTRA) และหอการค้าเกาหลี-ไทย (KTCC) จะจัดสัมมนาการลงทุนสําหรับผู้ประกอบการเกาหลีในประเทศไทย ณ โรงแรมเคป ดารา รีสอร์ท พัทยา จังหวัดชลบุรี เพื่อนําเสนอโอกาสขยายการลงทุนในธุรกิจใหม่ๆ และสิทธิประโยชน์พิเศษสําหรับการลงทุนในพื้นที่อีอีซีชุดใหม่ที่เพิ่งได้รับความเห็นชอบจากบอร์ดบีโอไอเมื่อปลายปี 2562 พร้อมร่วมกับหน่วยงานที่เกี่ยวข้อง ทั้งสํานักงานคณะกรรมการนโยบายเขตพัฒนาพิเศษภาคตะวันออก (อีอีซี) กรมศุลกากร กรมการจัดหางาน และสํานักงานตรวจคนเข้าเมือง นําเสนอความคืบหน้าล่าสุดของโครงการอีอีซี และกฎระเบียบภาครัฐที่ผู้ประกอบการเกาหลีควรทราบ เช่น กฎระเบียบและการอํานวยความสะดวกด้านวีซ่าและใบอนุญาตทํางานของต่างชาติผ่านระบบ Single Window กฎหมายแรงงาน พิธีการศุลกากรในการนําเข้าเครื่องจักรและวัตถุดิบและการส่งออกสินค้า เป็นต้น รวมทั้งเปิดคลินิกให้คําปรึกษาเฉพาะราย โดยคาดว่าจะมีผู้บริหารจากบริษัทเกาหลีที่ได้รับการส่งเสริมการลงทุนในพื้นที่ภาคตะวันออก และสมาชิกหอการค้าเกาหลีเข้าร่วมกว่า 200 ราย
“การจัดสัมมนาครั้งนี้ นับเป็นกิจกรรมใหญ่ต่อเนื่องจากการเยือนประเทศไทยของประธานาธิบดีมุน แจ-อิน และคณะนักธุรกิจเกาหลีกว่า 100 บริษัท เมื่อเดือนกันยายน 2562 และพลเอก ประยุทธ์ จันทร์โอชา นายกรัฐมนตรี ได้นําคณะเยือนเกาหลีใต้เมื่อเดือนพฤศจิกายนที่ผ่านมา ซึ่งบีโอไอหวังว่าการจัดงานครั้งนี้ไม่เพียงช่วยสร้างความรู้ ความเข้าใจในกฎระเบียบและมาตรการสนับสนุนจากภาครัฐ แต่จะช่วยตอกย้ําให้นักลงทุนเกาหลี
เกิดความเชื่อมั่นในศักยภาพและตัดสินใจขยายการลงทุนในประเทศไทย โดยเฉพาะในพื้นที่อีอีซีอย่างต่อเนื่อง” นายนฤตม์ กล่าว
ทั้งนี้ ในช่วง 5 ปีที่ผ่านมา ตั้งแต่ปี 2558 – 2562 มีโครงการลงทุนจากเกาหลีใต้ยื่นขอรับการส่งเสริม จํานวน 140 โครงการ มูลค่าเงินลงทุนรวม 19,840 ล้านบาท โดยร้อยละ 77 เป็นการลงทุนในพื้นที่อีอีซี 3 จังหวัด ส่วนใหญ่อยู่ในอุตสาหกรรมเครื่องใช้ไฟฟ้าและอิเล็กทรอนิกส์ เหล็กและผลิตภัณฑ์โลหะ เคมีภัณฑ์ ชิ้นส่วนยานยนต์ แปรรูปอาหาร และดิจิทัล
**************************************
รัฐบาลไทย-ข่าวทำเนียบรัฐบาล-“ยุติธรรม” รับเรื่องจากประชาชนที่ได้รับความเดือดร้อนจากหนี้นอกระบบในพื้นที่จังหวัดชัยภูมิ
วันศุกร์ที่ 8 กันยายน 2560
“ยุติธรรม” รับเรื่องจากประชาชนที่ได้รับความเดือดร้อนจากหนี้นอกระบบในพื้นที่จังหวัดชัยภูมิ
นายธวัชชัย ไทยเขียว รองปลัดกระทรวงยุติธรรม รับเรื่องจากประชาชนที่ได้รับความเดือดร้อนจากการกู้ยืมเงินเจ้าหนี้นอกระบบรายใหญ่ในพื้นที่จังหวัดชัยภูมิ
เมื่อวันศุกร์ที่ ๘ กันยายน ๒๕๖๐ เวลา ๐๙.๐๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
รับเรื่องจากประชาชนที่ได้รับความเดือดร้อนจากการกู้ยืมเงินเจ้าหนี้นอกระบบรายใหญ่ในพื้นที่จังหวัดชัยภูมิ
เพื่อขอความช่วยเหลือจากกระทรวงยุติธรรมในการจัดหาทนายความต่อสู้คดี
ทั้งนี้ กระทรวงยุติธรรมจะพิจารณาแนวทางให้ความช่วยเหลือต่อไป
รัฐบาลไทย-ข่าวทำเนียบรัฐบาล-วธ. จัดทำบัตรอวยพรออนไลน์ส่งความรัก ความห่วงใย สงกรานต์ ๒๕๖๓  เน้น ๔ รูปแบบ เด็ก-เยาวชน-วัยทำงาน-ผู้ใหญ่ ห่างไกลไวรัสโควิด-19
วันจันทร์ที่ 13 เมษายน 2563
วธ. จัดทําบัตรอวยพรออนไลน์ส่งความรัก ความห่วงใย สงกรานต์ ๒๕๖๓  เน้น ๔ รูปแบบ เด็ก-เยาวชน-วัยทํางาน-ผู้ใหญ่ ห่างไกลไวรัสโควิด-19
วธ. จัดทําบัตรอวยพรออนไลน์ส่งความรัก ความห่วงใย สงกรานต์ ๒๕๖๓ เน้น ๔ รูปแบบ เด็ก-เยาวชน-วัยทํางาน-ผู้ใหญ่ ห่างไกลไวรัสโควิด-19
วธ. จัดทําบัตรอวยพรออนไลน์ส่งความรัก ความห่วงใย สงกรานต์ ๒๕๖๓
เน้น ๔ รูปแบบ เด็ก-เยาวชน-วัยทํางาน-ผู้ใหญ่ ห่างไกลไวรัสโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) รัฐบาลมีนโยบายให้ประชาชนงดการเดินทาง เว้นระยะห่างทางสังคม (Social Distancing) และรณรงค์ให้ประชาชน “อยู่บ้าน หยุดเชื้อ เพื่อชาติ” เพื่อป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) รวมทั้งกระทรวงวัฒนธรรม (วธ.) ได้ออกประกาศแนวทางการปฏิบัติเกี่ยวกับเทศกาลประเพณีสงกรานต์ โดยงดเว้นการเดินทางกลับภูมิลําเนา และแสดงความกตัญญู และขอพรต่อพ่อแม่ และญาติผู้ใหญ่ที่อยู่ห่างไกลกัน ผ่านช่องทางโทรศัพท์หรือสื่อออนไลน์ เพื่อลดการแพร่ระบาดของโรคติดเชื้อไวรัสโคโรนา ๒๐๑๙ (COVID-19)
นายอิทธิพล กล่าวว่า ดังนั้น เพื่อเป็นการสืบสานวัฒนธรรมเทศกาลประเพณีสงกรานต์ที่มีมาอย่างยาวนานให้คงอยู่ รวมทั้งเพื่อเชื่อมความรัก ความผูกพันระหว่างครอบครัว และญาติผู้ใหญ่ที่อยู่ห่างไกลให้กระชับแน่นแฟ้น อบอุ่น เหมือนเช่นเดิมที่เคยปฏิบัติมาในช่วงเทศกาลประเพณีสงกรานต์ กระทรวงวัฒนธรรมจึงจัดทําบัตรอวยพรสงกรานต์ออนไลน์ หรือ E-card เพื่ออํานวยความสะดวกให้กับประชาชนในการส่งความสุข ความห่วงใย ให้ห่างไกลโรคติดเชื้อไวรัสโคโรนา ๒๐๑๙ (COVID-19) โดยจัดทํา ๔ รูปแบบ ประกอบด้วย ๑.บัตรอวยพรออนไลน์สําหรับเด็ก จัดทํารูปแบบภายใต้แนวคิด การ์ตูน ๓ มิติ รูปยักษ์ สอดแทรกแนวคิดตามสถานการณ์ปัจจุบัน คือ อยู่บ้าน สวมหน้ากากอนามัย และใช้เจลแอลกอฮอล์ ๒.บัตรอวยพรออนไลน์สําหรับเยาวชน จัดทํารูปแบบภายใต้แนวคิด อยู่บ้านศึกษาหาความรู้ทางออนไลน์ และใช้เวลาว่างในการเล่นดนตรี เพื่อความผ่อนคลาย และยังสอดแทรกแนวคิดตามสถานการณ์ปัจจุบัน คือ สวมหน้ากากอนามัย และใช้เจลแอลกอฮอล์ ในการทําความสะอาดสิ่งของเครื่องใช้ ๓.บัตรอวยพรออนไลน์สําหรับวัยทํางาน จัดทํารูปแบบภายใต้แนวคิด เน้นการใช้ชีวิตอยู่บ้าน ทํางานที่บ้าน หรือ Work from home ใช้ความคิดสร้างสรรค์งานในมุมที่ชอบ และผ่อนคลายในวันสงกรานต์ หรือทํากิจกรรมวันหยุดด้วยการทําความสะอาดบ้าน ปลูกต้นไม้ และส่งความรักความห่วงใยผ่านโทรศัพท์และช่องทางออนไลน์ และ๔.บัตรอวยพรออนไลน์สําหรับผู้ใหญ่หรือผู้ที่เคารพนับถือ จัดทํารูปแบบภายใต้แนวคิด การสรงน้ําพระพุทธรูปและไหว้ขอพรพ่อ แม่ และญาติผู้ใหญ่
ทั้งนี้ ประชาชนสามารถส่งความรัก ความห่วงใย และขอพรญาติผู้ใหญ่ที่อยู่ห่างไกลในช่วงเทศกาลประเพณีสงกรานต์ ผ่านบัตรอวยพรออนไลน์ของกระทรวงวัฒนธรรม ได้ที่ https://ecard.m-culture.go.th หรือ QR code สอบถามสายด่วนวัฒนธรรม ๑๗๖๕
-----------------------------
รัฐบาลไทย-ข่าวทำเนียบรัฐบาล-รัฐบาลเห็นชอบจัดตั้งมหาวิทยาลัยศักยภาพสูงใน EECปฏิรูปเศรษฐกิจไทยด้วยนวัตกรรม
วันศุกร์ที่ 5 มกราคม 2561
รัฐบาลเห็นชอบจัดตั้งมหาวิทยาลัยศักยภาพสูงใน EECปฏิรูปเศรษฐกิจไทยด้วยนวัตกรรม
เพื่อเป็นหน่วยสนับสนุนวิชาการและพัฒนาบุคลากรในสาขาที่จําเป็นต่อการขับเคลื่อนอุตสาหกรรมเป้าหมาย ซึ่งยังไม่มีเปิดสอนในสถาบันการศึกษาในประเทศไทย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้มหาวิทยาลัยคาร์เนกีเมลลอนจากสหรัฐอเมริกา ซึ่งมีความเชี่ยวชาญด้านเทคโนโลยีและนวัตกรรมเข้ามาจัดการศึกษาร่วมกับสถาบันเทคโนโลยีพระจอมเกล้าเจ้าคุณทหารลาดกระบังในพื้นที่โครงการระเบียงเศรษฐกิจภาคตะวันออก หรือ EEC ภายใต้ชื่อมหาวิทยาลัยซีเอ็มเคแอล โดยจะเปิดหลักสูตรร่วมกันในระดับปริญญาโทและเอกในด้านวิศวกรรมไฟฟ้าและคอมพิวเตอร์ รวมทั้งให้บริการด้านธุรกิจดิจิทัล การแพทย์ พลังงานทางเลือก โลจิสติกส์และขนส่ง หุ่นยนต์สมองกล เป็นต้น ทั้งนี้ เพื่อสร้างและพัฒนาบุคลากรของไทยให้คุณภาพมากขึ้น และเป็นกําลังสําคัญในการปฏิรูปเศรษฐกิจไทยด้วยนวัตกรรมอย่างเป็นรูปธรรมและยั่งยืนภายใน 5 ปี โดยสอดคล้องกับแนวทางการพัฒนาประเทศตามนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี